Diari Oficial de la Generalitat Valenciana


Sumari del DOGV 8665, del 28-10-2019 (2019/10048)

RESOLUCIÓ de 21 d'octubre de 2019, de la Direcció General de Funció Pública, per la qual se citen les persones interessades en el procediment abreujat número 0973/2018, del Jutjat Contenciós Administratiu número 5 de Valènci,a perquè compareguen en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8665

Data del DOGV
:   28-10-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/10369


Data del document
:   21-10-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 21 d'octubre de 2019, de la Direcció General de Funció Pública, per la qual se citen les persones interessades en el procediment abreujat número 0973/2018, del Jutjat Contenciós Administratiu número 5 de Valènci,a perquè compareguen en la via jurisdiccional. [2019/10647]  
El Jutjat Contenciós Administratiu número 5 de València ha ordenat que s'efectue la citació a termini a tercers interessats relativa al recurs contenciós administratiu esmentat en la capçalera, i es procedeix a notificar-la mitjançant la publicació en el Diari Oficial de la Generalitat Valenciana.  
Recurrents: Beatriz de la Guardia Casabán, Ana M. Casanova Cervera, M. Senaida Zuzuarregui Baixauli i M. Antonia Núñez Quiles.  
Persones interessades: els restants integrants de la borsa de treball d'ocupació temporal per al nomenament de personal funcionari interí i/o el nomenament provisional per millora d'ocupació de tècnics de gestió de suport de llengua de signes.  
Assumpte: recurs contenciós administratiu contra la Resolució de 13 de setembre de 2018, de la Direcció General de Funció Pública, que convoca la borsa de treball d'ocupació temporal per al nomenament de personal funcionari interí i/o el nomenament provisional per millora d'ocupació de tècnics de gestió de suport de llengua de signes, perquè es computen els serveis prestats per a entitats privades com a experiència i es configure la baremació del valencià d'acord amb l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques.  
  
Referència del tribunal: procediment abreujat 0973/2018.  
D'acord amb el que preveu l'article 49 de la Llei 29/1998, de 13 de juliol, de la jurisdicció contenciosa administrativa, se citen les persones interessades en el procediment descrit a fi que puguen comparéixer en les actuacions en el termini de nou dies, si convé al seu dret. No obstant això, es fa constar que la Generalitat Valenciana, representada pels lletrats de l'Advocacia General, compareix en aquest recurs en defensa del manteniment de la resolució objecte de recurs.  
  
València, 21 d'octubre de 2019.- El director general de Funció Pública: David Alfonso Jarque.